Diari Oficial de la Generalitat Valenciana


Sumari del DOGV 4209, del 13-03-2002 (2002/2081)

ORDRE de 19 de febrer 2002, de la Conselleria de Cultura i Educació, per la qual s'autoritza el primer cicle d'Educació Infantil al centre docent privat Alevín, de Rocafort (València).
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4209

Data del DOGV
:   13-03-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/2081


Data del document
:   19-02-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Rocafort
    * ensenyament primari

ORDRE de 19 de febrer 2002, de la Conselleria de Cultura i Educació, per la qual s'autoritza el primer cicle d'Educació Infantil al centre docent privat Alevín, de Rocafort (València). [2002/2081]
  
L'expedient ha estat iniciat a instància de la titularitat del centre docent Alevín, de Rocafort, en sol·licitud d'autorització per a impartir el primer cicle de l'Educació Infantil.
  
L'Ordre del Ministeri d'Educació i Ciència de 20 de novembre de 1980 (BOE de 23.12.80), va concedir al centre la classificació provisional com d'Educació Preescolar, amb 1 unitat de Jardí d'Infància i 1 unitat de Pàrvuls, amb una capacitat total per a 60 llocs escolars.
  
La Direcció General de Centres Docents va aprovar mitjançant Resolució de 22 de febrer de 1996 el projecte de les obres a realitzar per a obtenir l'autorització per a impartir l'Educació Infantil de 1er cicle al centre.
  
L'expedient ha sigut tramitat per la Direcció Territorial de València, que vist l'informe favorable de la Unitat Tècnica de Construccions i la documentació obrant que inclou el compromís d'aportar la relació del professorat abans de l'inici de les activitats educatives, eleva proposta igualment favorable.
  
Vists la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; el Reial Decret 1.004/1991, de 14 de juny (BOE de 26.06.91) pel qual s'establixen els requisits mínims dels centres que impartisquen ensenyaments de règim general no universitaris; i el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar el primer cicle d'Educació Infantil, al centre privat que a continuació s'indica, en el termes que s'especifiquen, i amb efectes des de l'inici del curs 2002/2003
  
Centre: Alevín
  
Domicili: Plaça España, 1
  
Localitat: Rocafort
  
Província: València
  
Titular: Eulalia Vico Inclán
  
Codi: 55958071
  
Ensenyaments que s'autoritzen i capacitat màxima:
  
- Educació Infantil, I cicle, amb 3 unitats i 49 llocs escolars, distribuïts en:
  
\* 1 unitat per a xiquets de 1 a 2 anys, amb 13 llocs escolars
  
\* 2 unitats per a xiquets de 2 a 3 anys, amb 36 llocs escolars
  
Composició resultant de la resta del centre:
  
- 1 unitat d'Educació Preescolar amb la classificació provisional vigent
  
Disposició addicional primera
  
El centre haurà de presentar la relació de professors i titulacions corresponents davant la Direcció Territorial de Cultura i Educació de València, a l'objecte de la seua aprovació abans de l'inici de les activitats educatives, previ informe favorable de la Inspecció Educativa.
  
Disposició addicional segona
  
La present ordre donarà lloc a la corresponent inscripció en el Registre de Centres Docents de la Comunitat Valenciana.
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura Educació i Ciència en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 19 de febrer de 2002
  
El conseller de Cultura i Educació,
  
p.s.r. (art.4.1 Decret 111/2000,
  
DOGV núm. 3798, de 21 de juliol),
  
la subsecretària, CARMEN NACHER PEREZ